 Ipade itagbangba BBC Yoruba Lori ọrọ awọn obinrin, a má fún àwọn obìnrin ni idaji ipo alaṣẹ ijoba ti mo ba wọle.A gbọdọ dowo pọ pẹlu awọn obinrin. Ó tẹ siwaju, nidii iṣe ti a ba ṣe, a ma ṣi gbe ofin jade pe ida ọgbọn iṣẹ agbaṣe ijoba ni ko máa lọ sílè iṣẹ tó jẹ táwọn obinrin. Ìpínlẹ Kwara Bakan naa, oludije fun ipo gomina nipinlẹ Kwara labẹ ẹgbẹ oṣelu Labour, Issa Arẹmu ti ni ipinlẹ Kwara n fi ebi ṣere bayii laimọ. Nibi ipade ita gbangba ti BBC news Yoruba gbe kalẹ fawọn Oludije ipo gomina ni ilu Ilọrin ni Issa Arẹmu ti sọ ọrọ yii. Àwọn iròyin tì ẹ leè ní ìfẹ síí: O ni wahala to n ṣẹlẹ lagbegbe Saarẹ ati Ṣaragi ni ipinlẹ naa nibi ti aawọ ti n waye laaarin awọn agbẹ yoo fa ọda ounjẹ fawọn eeyan ipinlẹ naa bi wọn ko ba tete wojutu sii. Ija aala ilẹ laaarin awọn eeyan Ṣaarẹ ati Ṣaragi ti n fa ọpọ wahala ati ikayasoke ni agbegbe ọhun eleyii ti oludije fun ipo gomina labẹ ẹgbẹ oṣelu Labour naa ṣalaye pe o ṣee ṣe ko fa ọwọgogo ounjẹ ni ipinlẹ ọhun. O ni bi oun ba lee de ipo gẹgẹ bii gomina nibẹ, ara awọn nnkan ti oun yoo mu gbọ naa ni bi alaafia yoo ṣe pada jọba lagbegbe naa ki iṣẹ agbẹ lee gbilẹ fun ipese ounjẹ fun araalu. Ìpínlẹ Kwara Gbèsè tí Kwara jẹ, kò leè san án tán lógún ọdún Ọkan lara awọn oludije to n dije fun ipo gomina nipinlẹ Kwara, Ayọrinde Adedoyin ti ṣalaye pe, gbese to wa lọrun ijọba ipinlẹ naa bayii yoo to ogun ọdun ki wọn to rii san tan. Adedoyin to n dije fun ipo gomina labẹ ẹgbẹ oṣelu Accord sọ eyi di mimọ nigba to n dahun ibeere lori eto ipade ita gbangba fawọn oludije to waye nilu Ilọrin. Awọn oludije ipo gomina nipinlẹ Kwara Adedoyin ni, nibi ti ọrọ de duro bayii, gbese ti awọn iṣejọba ni ṣisẹ-n-tẹle nipinlẹ Kwara ti jẹ bayii le ni aadọta biliọnu naira ni ilẹ yii ati aadọta miliọnu dọla owo ilẹ Amẹrika fun gbese oke okun, leyi to ni yoo nira lati san tan ni ogun ọdun si asiko yii pẹlu bi o ṣe jẹ pe biliọnu meji naira o din diẹ ni owo to n wọle sapo ijọba labẹle. Awọn oludije yooku pẹlu ni ki nnkan to lee jọju fawọn eeyan ipinlẹ Kwara, ijọba gbọdọ wa nnkan ṣe si ọrọ owo to n wọle. ìpàdé ìtagbangba BBC Yorùbá Kíni ohun táwọn olúdíje sọ gan an? Kini ohun tawọn oludije kọọkan n sọ ni ibi ipade itagbangba to n waye lọwọ fawọn oludije ipo gomina nipinlẹ kwara; Ayọrinde Adedoyin Ayorinde Adedoyin Issa Aremu Olùdíje ẹgbẹ òṣèlú ANRP Ìpínlẹ Kwara Yinka Ajia Lẹyin ilera, eto ọgbin lọ kan A lee gbìn òwú ni Kwara torí pé a ní ileese tó ń ṣe aṣọ láyé ìgbà kan Eto ipade itagbangba naa waye ni gbọngan fasiti ilu Ilorin, ipinlẹ Kwara. Wẹrẹ wẹrẹ, àwọn oludije ti n de si gbọngan ti eto naa yoo ti waye bẹẹ si ni àwọn olukopa naa ti n gunlẹ. ìpàdé ìtagbangba BBC Yorùbá Kwara yóò gbàlejò BBC Yoruba Awọn ẹgbẹ oselu marun un to lewaju to si yẹ ko kopa ni ẹgbẹ oselu PDP, APC, Accord, Labour ati ANRP. Ṣugbọn o ku diẹ ki eto naa waye ni Olùdíje APC yọ ara rẹ kúrò nínú ìfọrọwérọ ìtagbangba BBC ní Kwara nitori naa, awọn ẹgbẹ ti yoo kopa ni PDP, Accord, Labour ati ANRP. Awọn olùdíje fún ipò gómìnà ní Kwara Awọn asoju ẹgbẹ oselu ọhun ni Ọmọọba Ayọrinde Adedoyin ti ẹgbẹ oṣelu Accord, Komuredi issa Arẹmu, ti ẹgbẹ oṣelu Labour, Asofin Abdulrasak Atunwa, ti ẹgbẹ oṣelu PDP, ati Ọmọwe Abdulmunin Yinka Ajia, ti ẹgbé oṣelu ANRP. Bakan naa, digbi ni awọn ọlọpaa ipinlẹ Kwara to fi mọ awọn oṣiṣẹ alaabo wa lati ṣamoju to abo ninu gbọngan ati lagbegbe eto naa. Yinka Ajia to jẹ oludije labẹ asia ẹgbẹ oṣelu ANRP ni awọn yoo fi ọrọ obinrin ṣe pataki ninu ijọba. : BBCGovDebate: Olùdíje ẹgbẹ òṣèlú ANRP ní ìpínlẹ Kwara ṣèlérí fáwọn obìnrin 